Hoërskool Suid-Natal spog met uitstekende uitslae | South Coast Herald
Hoërskool Suid-Natal spog met uitstekende uitslae
Jacques Gous het die Reitz rugbyweek keurders so beïndruk dat hy vir die SA Platteland 7s span gekies is wat in Oktober na Mauritius toer.
HSN atlete (agter, van links) Carla Kretzschmar, Jarryd Berning, Grant Marks, Michelle Kretzschmar, Thinus Bester, (voor) Rachel Siyangapi, Adri van der Walt, Marizaan Wagenaar en Bronwin Day-Garden het fantasties gevaar in verlede week se atletiekbyeenkoms te Kingsway.
HOËRSKOOL Suid-Natal se atletiekspan het verlede Saterdag aan die Kingsway atletiekbyeenkoms te Amanzimtoti deelgeneem. Vyftien skole het aan hierdie byeenkoms deelgeneem en Suidies het baie goed gevaar en spog met uitstekende uitslae.
YOU MIGHT ALSO BE INTERESTED IN : Suid-Natal Primêr verwelkom skoolhoof Callie Krog
Atlete Rachel Siyangapi (tweede 800m), Adri van der Walt (eerste diskus/eerste gewigstoot), Marizaan Wagenaar (eerste verspring/tweede 200m), Bronwin Day-Garden (eerste spiesgooi), Carla Kretzschmar (tweede verspring), Jarryd Berning (eerste gewigstoot), Grant Marks (tweede gewigstoot/tweede diskus), Michelle Kretzschmar (eerste hoogspring/tweede verspring), Thinus Bester (tweede hoogspring), Leslie Walker (eerste diskus/tweede hoogspring en verspring) het uitgestaan met goeie eerste en tweede plekke.
Jacques Gous het aan die Reitz rugbyweek deelgeneem gedurende die Julie vakansie en sy goeie spel het keurders so beïndruk dat hy vir die SA Platteland 7s span gekies is wat in die Oktober vakansie na Mauritius toer. Baie geluk Jacques.